Καταπληκτικό σπίτι, καταπληκτική τοποθεσία με φοβερή ηρεμία, καταπληκτική φιλοξενία!
Ίσως η καλύτερη διαμονή μας, μέχρι σήμερα.

Το σπίτι ήταν όμορφο, δροσερό, ευρύχωρο, σε εξαιρετικής ηρεμίας και επαφής με τη φύση σημείο. Είχε τα πάντα όσα χρειαζόμασταν και φυσικά ήταν πεντακάθαρο. Υπήρχε επίσης μια εξαιρετικά όμορφη αυλή, δίπλα στη φύση, για να καθίσεις να ξεκουραστείς και να ηρεμήσεις. Το βράδυ ήταν ένα όνειρο.
Η μαμά της Μαρίας, ήταν η καλύτερη οικοδέσποινα! Κάθε μέρα μας έφερνε ή μας άφηνε φρούτα, αυγά, κρασί, τσικουδιά, χειροποίητο φαγητό (μπουρέκι και ψητό αρνί), μας σκλάβωσε με τη φιλοξενία της. Την ευχαριστούμε με όλη μας την καρδιά!Μας πρότεινε επίσης να πάμε σε τοπικό πανηγύρι της περιοχής, στο οποίο και πήγαμε και τη βρήκαμε, το οποίο ήταν πολύ πραγματικά πολύ ωραία εμπειρία!
Η απόσταση από την Παλιόχωρα και τις πλησιέστερες παραλίες, ήταν 20-30' αλλά η διαδρομή είναι μέσα από δέντρα και αξίζει τον κόπο. Και υπάρχουν πραγματικά πολύ όμορφες παραλίες κοντά.
Και του χρόνου, αν ξαναπάμε στην Κρήτη, πάλι εκεί θα προτιμήσουμε να μείνουμε! Ήταν φανταστικά!